CELEX: 62011CA0026
Language: et
Date: 2013-01-31 00:00:00
Title: Kohtuasi C-26/11: Euroopa Kohtu (kolmas koda) 31. jaanuari 2013 . aasta otsus (Grondwettelijk Hof’i (Belgia) eelotsusetaotlus) — Belgische Petroleum Unie VZW jt versus Belgia riik (Direktiiv 98/70/EÜ — Bensiini ja diislikütuse kvaliteet — Artiklid 3–5 — Keskkonnakaitselised kütusespetsifikatsioonid — Direktiiv 98/34/EÜ — Tehnilistest standarditest ja eeskirjadest ning infoühiskonna teenuste eeskirjadest teatamise kord — Artiklid 1 ja 8 — Mõiste „tehnilised eeskirjad” — Tehniliste eeskirjade eelnõudest teatamise kohustus — Siseriiklik õigusnorm, mille kohaselt bensiini ja/või diislikütust turule viivad naftaettevõtjad on kohustatud viima samal kalendriaastal turule ka teatava koguse biokütust)

23.3.2013   
            
            
               ET
            
            
               Euroopa Liidu Teataja
            
            
               C 86/2
            
         Euroopa Kohtu (kolmas koda) 31. jaanuari 2013. aasta otsus (Grondwettelijk Hof’i (Belgia) eelotsusetaotlus) — Belgische Petroleum Unie VZW jt versus Belgia riik
   (Kohtuasi C-26/11) (1)
   
   (Direktiiv 98/70/EÜ - Bensiini ja diislikütuse kvaliteet - Artiklid 3–5 - Keskkonnakaitselised kütusespetsifikatsioonid - Direktiiv 98/34/EÜ - Tehnilistest standarditest ja eeskirjadest ning infoühiskonna teenuste eeskirjadest teatamise kord - Artiklid 1 ja 8 - Mõiste „tehnilised eeskirjad” - Tehniliste eeskirjade eelnõudest teatamise kohustus - Siseriiklik õigusnorm, mille kohaselt bensiini ja/või diislikütust turule viivad naftaettevõtjad on kohustatud viima samal kalendriaastal turule ka teatava koguse biokütust)
   2013/C 86/03
   Kohtumenetluse keel: hollandi
   
      Eelotsusetaotluse esitanud kohus
   
   Grondwettelijk Hof
   
      Põhikohtuasja pooled
   
   
      Hagejad: Belgische Petroleum Unie VZW, Continental Tanking Company NV, Belgische Olie Maatschappij NV, Octa NV, Van Der Sluijs Group Belgium NV, Belgomazout Liège NV, Martens Energie NV, Transcor Oil Services NV, Mabanaft BV, Belgomine NV, Van Raak Distributie NV, Bouts NV, Gabriels & Co NV, Joassin René NV, Orion Trading Group NV, Petrus NV, Argosoil Belgium NV
   
      Kostja: Belgia riik
   
      Menetluses osalesid: Belgian Bioethanol Association VZW, Belgian Biodiesel Board VZW
   
      Ese
   
   Eelotsusetaotlus — Grondwettelijk Hof — ELL artikli 4 lõike 3, ELTL artikli 26 lõike 2 ja artiklite 28, 34, 35 ja 36 ning Euroopa Parlamendi ja nõukogu 13. oktoobri 1998. aasta direktiivi 98/70/EÜ bensiini ja diislikütuse kvaliteedi ning nõukogu direktiivi 93/12/EMÜ muutmise kohta (EÜT L 350, lk 58, ELT eriväljaanne 13/23, lk 182) artiklite 3, 4 ja 5 ning Euroopa Parlamendi ja nõukogu 22. juuni 1998. aasta direktiivi 98/34/EÜ, millega nähakse ette tehnilistest standarditest ja eeskirjadest ning infoühiskonna teenuste eeskirjadest teatamise kord (EÜT L 204, lk 37, ELT eriväljaanne 13/20, lk 337) artikli 8 tõlgendamine — Siseriiklik õigusnorm, mille kohaselt kütust tarbimiseks ringlusse lubavad naftaettevõtjad on kohustatud lubama samal kalendriaastal tarbimiseks ringlusse ka teatud koguse bioetanooli puhtal kujul või bio-ETBEna ning rasvhapete metüülestreid (FAME)
   
      Resolutsioon
   
   
               1.
            
            
               Euroopa Parlamendi ja nõukogu 13. oktoobri 1998. aasta direktiivi 98/70/EÜ bensiini ja diislikütuse kvaliteedi ning nõukogu direktiivi 93/12/EMÜ muutmise kohta, mida on muudetud Euroopa Parlamendi ja nõukogu 23. aprilli 2009. aasta direktiiviga 2009/30/EÜ, artikleid 3–5 tuleb tõlgendada nii, et nendega ei ole vastuolus selline siseriiklik õigusnorm, nagu on kõne all põhikohtuasjas, mille kohaselt kooskõlas Euroopa Parlamendi ja nõukogu 8. mai 2003. aasta direktiivis 2003/30, millega edendatakse biokütuste ja muude taastuvkütuste kasutamist transpordisektoris, Euroopa Parlamendi ja nõukogu 23. aprilli 2009. aasta direktiivis 2009/28 taastuvatest energiaallikatest toodetud energia kasutamise edendamise kohta ning direktiivide 2001/77/EÜ ja 2003/30/EÜ muutmise ja hilisema kehtetuks tunnistamise kohta, ja direktiivis 2009/30 liikmesriikidele seatud eesmärgiga edendada biokütuste kasutamist transpordisektoris, on bensiini ja/või diislikütust turule viivad naftaettevõtjad kohustatud viima samal kalendriaastal turule ka teatava koguse biokütust seda nimetatud toodetega segades, kui seda kogust arvestatakse protsendina nende toodete kogumahust, mida need naftaettevõtjad aasta jooksul turustavad ning kui see protsent on kooskõlas direktiivis 98/70, mida on muudetud direktiiviga 2009/30, sätestatud maksimaalsete piirväärtustega.
            
         
               2.
            
            
               Euroopa Parlamendi ja nõukogu 22. juuni 1998. aasta direktiivi 98/34/EÜ, millega nähakse ette tehnilistest standarditest ja eeskirjadest ning infoühiskonna teenuste eeskirjadest teatamise kord, mida on muudetud Euroopa Parlamendi ja nõukogu 20. juuli 1998. aasta direktiiviga 98/48/EÜ, artiklit 8 koosmõjus selle direktiivi artikli 10 lõike 1 viimase lõiguga tuleb tõlgendada nii, et see ei näe ette nõuet teatada siseriikliku õigusnormi eelnõust, mis kohustab bensiini ja/või diislikütust turule viivaid naftaettevõtjaid viima samal kalendriaastal turule ka teatava koguse biokütust, kui sellest eelnõust teatati kõnealuse artikli 8 lõike 1 esimese lõigu kohaselt ning seejärel muudeti seda komisjoni vastavasisuliste märkuste põhjal ja selliselt muudetud eelnõust teatati seejärel taas komisjonile.
            
         
      (1)  ELT C 113, 9.4.2011.